CELEX: 32019D1713
Language: et
Date: 2019-10-09 00:00:00
Title: Komisjoni rakendusotsus (EL) 2019/1713 9. oktoober 2019, millega kehtestatakse sellise teabe vorm, mille liikmesriigid teevad kättesaadavaks Euroopa Parlamendi ja nõukogu direktiivi (EL) 2015/2193 rakendamist käsitleva aruandluse jaoks (teatavaks tehtud numbri C(2019) 7133 all) (EMPs kohaldatav tekst)

11.10.2019   
               
               
                  ET
               
               
                  Euroopa Liidu Teataja
               
               
                  L 260/65
               
            
         KOMISJONI RAKENDUSOTSUS (EL) 2019/1713
         9. oktoober 2019,
         millega kehtestatakse sellise teabe vorm, mille liikmesriigid teevad kättesaadavaks Euroopa Parlamendi ja nõukogu direktiivi (EL) 2015/2193 rakendamist käsitleva aruandluse jaoks
         (teatavaks tehtud numbri C(2019) 7133 all)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta direktiivi (EL) 2015/2193 keskmise võimsusega põletusseadmetest õhku eralduvate teatavate saasteainete heite piiramise kohta, (1) eriti selle artikli 11 lõiget 2,
         ning arvestades järgmist:
         
                     (1)
                  
                  
                     Direktiivi (EL) 2015/2193 artikli 11 lõike 2 kohaselt peavad liikmesriigid esitama komisjonile 1. jaanuariks 2021 aruande, milles on märgitud keskmise võimsusega põletusseadmetest eralduva süsinikmonooksiidi (CO) aastaheite hinnanguline väärtus.
                  
               
                     (2)
                  
                  
                     Vastavalt direktiivi (EL) 2015/2193 artikli 11 lõike 3 esimesele lõigule peab komisjon tegema liikmesriikidele aruandluse jaoks kättesaadavaks elektroonilise aruandlusvahendi.
                  
               
                     (3)
                  
                  
                     Vastavalt direktiivi (EL) 2015/2193 artikli 11 lõike 3 teisele lõigule peab komisjon sätestama aruannete esitamise tehnilised vormid, et lihtsustada ja ühtlustada liikmesriikide aruandluskohustuse täitmist.
                  
               
                     (4)
                  
                  
                     Käesoleva otsusega ettenähtud meetmed on kooskõlas Euroopa Parlamendi ja nõukogu direktiivi 2010/75/EL (2) artikli 75 lõike 1 kohaselt loodud ja direktiivi (EL) 2015/2193 artiklis 15 osutatud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Komisjonile direktiivi (EL) 2015/2193 artikli 11 lõike 2 kohase summaarse aastase süsinikmonooksiidi (CO) heitkoguse hinnangulise väärtuse esitamiseks kasutavad liikmesriigid käesoleva otsuse lisas esitatud küsimustikku.
            Liikmesriigid kasutavad käesoleva otsuse lisa kohase teabe esitamiseks elektroonilist aruandlusvahendit, mille komisjon on teinud kättesaadavaks vastavalt direktiivi (EL) 2015/2193 artikli 11 lõike 3 esimesele lõigule.
         
         
            Artikkel 2
            Käesoleva otsuse lisa kohane teave esitatakse aruandeaasta 2019 kohta, kui kõnealuses lisas ei ole ette nähtud teisiti.
            Käesoleva otsuse lisa kohane teave esitatakse hiljemalt 1. jaanuariks 2021.
         
         
            Käesolev otsus on adresseeritud liikmesriikidele.
            Brüssel, 9. oktoober 2019
            
               
                  Komisjoni nimel
               
               Karmenu VELLA
               
                  komisjoni liige
               
            
         
         
            (1)  ELT L 313, 28.11.2015, lk 1.
         
            (2)  Euroopa Parlamendi ja nõukogu 24. novembri 2010. aasta direktiiv 2010/75/EL tööstusheidete kohta (saastuse kompleksne vältimine ja kontroll) (ELT L 334, 17.12.2010, lk 17).
      
      
         
            LISA
            
               Teave direktiivi (EL) 2015/2193 kohaldamisalasse kuuluvate keskmise võimsusega põletusseadmete kohta
            
            
               Märkus. Nõutud andmed tuleb esitada 2021. aasta jaanuariks ehk enne, kui hakkab kehtima nõue, et olemasolevatel keskmise võimsusega põletusseadmetel peab olema luba või need peavad olema registreeritud. Seega peavad liikmesriigid aruande koostamisel toetuma andmetele, mis on sel ajal kättesaadavad. Kui andmed puuduvad, kasutavad nad aruandes oma parimat hinnangut. Seepärast tehakse vahet uute ja olemasolevate seadmete ning alla ja üle 20 MWth-se võimsusega seadmete vahel.
            
               1. osa
            
            
               Seadmekategooriad
            
            Selles tabelis on esitatud seadmekategooriad, mida tuleb kasutada 2. ja 3. osas nõutava teabe esitamiseks (1).
            
                        1.1. Uus või olemasolev
                     
                     
                        Nagu on määratletud direktiivi (EL) 2015/2193 artikli 3 punktides 6 ja 7
                     
                  
                        1.2. Võimsusklassid (nimisoojusvõimsus) (2)
                        
                     
                     
                        
                                    —
                                 
                                 
                                    1 MWth kuni 5 MWth
                                 
                              
                                    —
                                 
                                 
                                    Üle 5 MWth ja kuni 20 MWth
                                 
                              
                                    —
                                 
                                 
                                    Üle 20 MWth
                                 
                              
                  
                        1.3. Seadmeliik
                     
                     
                        
                                    —
                                 
                                 
                                    Muud kui mootorid ja gaasiturbiinid
                                 
                              
                                    —
                                 
                                 
                                    Mootorid
                                 
                              
                                    —
                                 
                                 
                                    Gaasiturbiinid
                                 
                              
                  
                        1.4. Kütuseliik
                     
                     
                        
                                    —
                                 
                                 
                                    Tahke biomass
                                 
                              
                                    —
                                 
                                 
                                    Muud tahkekütused
                                 
                              
                                    —
                                 
                                 
                                    Gaasiõli
                                 
                              
                                    —
                                 
                                 
                                    Vedelkütused (v.a gaasiõli)
                                 
                              
                                    —
                                 
                                 
                                    Maagaas
                                 
                              
                                    —
                                 
                                 
                                    Gaaskütused (v.a maagaas)
                                 
                              
                                    —
                                 
                                 
                                    Segakütus
                                 
                              
                  
               2. osa
            
            
               Metaandmed
            
            
                        2.1. Riik
                     
                     
                        Aruannet esitava riigi andmed
                     
                  
                        2.2. Pädev asutus
                     
                     
                        Aruande eest vastutava pädeva asutuse andmed (osakond, aadress, telefoninumber ja e-posti aadress)
                     
                  
                        2.3. Seadmete arv
                     
                     
                        Seadmete arv igas seadmekategoorias
                     
                  
                        2.4. Aruandeaasta
                     
                     
                        Kalendriaasta, mille kohta aruanne esitatakse (3)
                        
                     
                  
               3. osa
            
            
               Heide, sisendenergia ja võimsus
            
            
                        3.1. CO kontsentratsioonid
                     
                     
                        Iga seadmekategooria kohta süsinikmonooksiidi hinnanguline keskmine kontsentratsioon (mg/Nm3) kuivas õhus hapnikusisalduse võrdlustasemel, mida kasutatakse reguleeritud saasteaine heitkoguse piirnormi väljendamiseks
                     
                  
                        3.2. CO-heide
                     
                     
                        Iga seadmekategooria kohta seadmetest eralduva süsinikmonooksiidi hinnanguline heide, väljendatuna aastase üldkogusena tonnides
                     
                  
                        3.3. Sisendenergia
                     
                     
                        Iga seadmekategooria kohta seadmete hinnanguline summaarne kütusekulu (TJ aastas)
                     
                  
                        3.4. Summeeritud koguvõimsus
                     
                     
                        Iga seadmekategooria kohta hinnanguline koguvõimsus, väljendatuna kõigi seadmete nimisoojusvõimsuste summana
                     
                  
               (1)  Kategooria näide: uued katlad, mille võimsus on suurem kui 5 MWth ja kuni 20 MWth ning milles põletatakse muid vedelkütuseid kui gaasiõli.
            
               (2)  Uute keskmise võimsusega põletusseadmete puhul võib kasutada summaarset nimisoojusvõimsust.
            
               (3)  Eelistatavalt 2019. Kui see ei ole võimalik, siis 2018.